טועמת ורצה לספר לחבר'ה: גוסטינו,מסעדה איטלקית צפונית חדשה מפתיעה עם מגוון מאכלים איטלקיים אמיתיים ומעוררי חושים.
גוסטינו,מסעדה איטלקית צפונית חדשה מפתיעה עם מגוון מאכלים איטלקיים אמיתיים ומעוררי חושים.
אמא שלי גרה בקריות אז אני מרבה להגיע לצפון לביקור המשפחה והחברים ואם אני כבר שם אז אני תמיד בחיפוש אחר מה שטעים ומעניין. הפעם בביקורי באיזור הגעתי לגוסטינו, מסעדה איטלקית חדשה באזור התעשייה הישן של רמת ישי. מרכז קולינרי עם מספר מסעדות ידועות בהם תושבי המקום מבקרים ומבלים בהן בנוסף למטיילים שחולפים באיזור כשמטיילים באיזור הצפון.
היועץ הקולינרי של המסעדה הוא השף המצליח לאון אלקלאי, אחד המומחים המובילים בארץ לאוכל איטלקי. התפריט מבוסס על מנות מארץ המגף מדרום איטליה בו חומרי הגלם הדומיננטיים הינם עגבניות,פלפל חריף,אנשובי וצלפים. הפסטות ומרבית חמרי הגלם מיובאים מאיטליה אבל ישנה גם השפעה של האיזור בו נמצאת המסעדה,איזור העמק והגליל.
במרכז המסעדה בר גדול עם כסאות בר גבוהים ובו טאבון עצים מיובא מאיטליה שהוא הלב הפועם של המסעדה בו יוצאות פיצות,פוקאצ'ות ומיני מאפים בסטנדרט איטלקי לעיני הסועדים.
עיצוב המסעדה חמים נעים ומזמין,אפשרויות ישיבה במרפסת מקורה רחבת ידיים ומוארת ושני חללים פנימיים הכוללים גם בר ישיבה.
מה בתפריט? שילוב הרמוני בין חומרי הגלם האיטלקיים והאיכותיים עם מיטב תוצרת הארץ. מנות ראשונות כמו כדורי ריזוטו מטוגנים,קרפצ'יו ארטישוק צלוי,ברוסקטה קפרזה,קרפצ'יו בקר,קלמרי מטוגן,מבחר סלטים ופיצות: מרגריטה, ספייסי פפרוני, פוטנסקה, פירות ים וצ'ילי,תרד וארטישוק ועוד.
הפסטה בייצור מקומי ובעבודת יד ברטבים: רוזה, אנטי פסטי, פטוצ'יני שמנת ופטריות,סלמון וטוביקו, ראגו נפולטינה-בשר מפורק מהעצם,לזניה בולונז ועוד.
בעת שהתיישבנו ועיינו בתפריט כבר הגישו לנו על חשבון הבית טעימה מקוקטייל הבית בצ'ייסרים סטייל מוחיטו לימוני, אלכוהולי וטעים. גולת הכותרת מבחינתי במקום הייתה שהמנה היקרה בתפריט עומדת על 68 ש"ח ואחרי שטעמנו הבנו כמה לאכול פה סופר משתלם וטעים.
תחילה הזמנתי קוקטייל מוחיטו מרענן, אלכוהולי,חמוץ וטעים.
החלטנו לחלוק מנות ראשונות: סופלי,כדורי ריזוטו במילוי פטריות,פרמג'אנו וגבינת מוצרלה, מוגש עם איולי פומפדרו, 34 ש"ח. כדורי הריזוטו היו נימוחים ומלאי גבינה וטעם על איולי עגבניות טעים ומאוזן, מנת פתיחה כייפית וטעימה.
מחבת שרימפס,שרימפס במחבת עם שמן זית,חמאה, עגבניות שרי ויין לבן,שום,לימון ופטרוזיליה,46 ש"ח. שרימפסים ברוטב חלומי מיין לבן,שום ולימון שכ"כ החמיא לשרימפסים, היה קשה להפסיק לאכול מתוך המחבת ולנגב עם הפוקאצ'ה שהוגשה מעל. תענוג!
קנלוני תרד וגבינות,גלילי פסטה במילוי תרד,גבינות ריקוטה פרסקה ופטה, מוגש ברוטב בשמל רוזה ופרמג'אנו,36 ש"ח. עוד מנה מנצחת בעיני במקום ובמחיר מצחיק ומפתיע. קנלוני במילוי תרד ושפע גבינות שהותכו, הכל ביעבע כמו לבה חמה והיה עטוף ברוטב רוזה טעים במיוחד ,מנה כ"כ מנחמת שלא הפסקתי לגרוף עם הכף וקיוותי שלא יגמר לי אף פעם.
,עגבניות שרי צלויות ופטורוזילה,68 ש"ח. רוטב מעגבניות צלויות נהדר בטעמו במרקם קרמי ועשיר עם נוכחות טובה ודומיננטית של שום שהשתלבו נהדר עם פירות הים,מנה מענגת ללא ספק עם ריחות וזכרונות משכרים מהים !
בנוסף טורטליני בקר מפורק,טורטליני בשר עגל בחמאת עגבניות. ראשית האופן בה הכינו את הטורטליני מקסים והם נראו כמו פרחים בצלחת. הרביולי מבצק דק מולאו בבשר מפורק שעבר בישול ארוך לוטפו ברוטב עדין של חמאת עגבניות.
* ניתן לקבל פסטה ללא גלוטן בכל רוטב/מנה מהתפריט.
בתפריט הקינוחים המוכנים במקום תמצאו טירמיסו,פיצה /פוקאצ'ה עם בננות מקורמלות וגלידה,עוגת גבינה מסקרפונה ועוגת שוקולד. אנחנו בחרנו בטירימסו משובח עשיר בקרם מסקרפונה שנח בין שכבות בישקוטים, אספרסו וליקר אמרטו, הכי איטלקי בביצוע וטעים במיוחד!
לסיכום,גוסטינו מציעה קלאסיקות מהמטבח הדרום איטלקי עם מנות איכותיות,פסטות,טורטליני ורטבים מושקעים בטעמים משובחים.
מקום אידאלי למפגש קולגות,חברים וגדרינג משפחתי. נהננו מיחס אישי ובמחירים הוגנים.
אה כן ויש חניה!
א' - ש' מ-12:00 עד אחרון הלקוחות.